Lumba kereta gelongsor

Lumba kereta gelongsor ialah suatu sukan musim sejuk di mana pasukan dua atau empat orang membuat larian merentasi balapan ais yang sempit, memintal dan melencong dalam kereta luncur salji khas (kereta gelongsor atau kereta geluncur, bobsleigh atau bobsled) yang dikuasakan graviti. Larian yang dicatatkan masanya ini dikira dan digabungkan bagi mendapatkan skor akhir.

Kereta gelongsor boleh mencapai kelajuan sebanyak 150 km/j, di mana kelajuan paling tinggi yang pernah dicatatkan ialah sebanyak 201 km/j.

Trek 
Trek lumba moden terdiri daripada permukaan konkrit yang disaluti ais; di mana pembinaannya dikehendaki mempunyai satu bahagian jalan lurus dan satu laluan selirat, iaitu sebanyak tiga belokan secara terus menerus. Struktur balapan moden secara idealnya hendaklah berukuran sepanjang 1,200 hingga 1,300 meter (3,900–4,300 kaki) dan mempunyai sekurang-kurangnya 15 lengkungan.  Kelajuan yang dicapai atas laluan ini boleh mencapai melebihi 120 kilometer sejam, dengan belokan laluan tertentu boleh mengenakan sebanyak 5 G kepada pasukan-pasukan lumba.

Rujukan 

Acara Sukan Olimpik Musim Sejuk
Sukan musim sejuk